Domnule Trofin,

Îmi pare rău că intraţi într-o polemică în care argumentele  financiare nu vă susţin.

Sigur dacă Televiziunea mergea strălucit poate că aveaţi tot dreptul să încasaţi sume mari. 
Dar Televiziunea este la pământ, colegii noştrii au salarii îngheţate de 4-5 ani, e cu atât mai discrepant regimul de finanţare a unor angajaţi aflaţi în posturi de conducere, cazul dumneavoastră.

Conform datelor de la onorarii dvs. încasaţi 985 ron pe ediţie.  Înmulţiţi cu 4 ediţii pe săptămână şi cu 4 săptămâni, rezultă 157.000 de milioane, lunar.

Aţi spus că această sumă reprezintă realizarea şi moderarea de emisiuni în direct. „Emisiune originală al cărei proiect vă aparţine”.

Dar TVR plăteşte la o ediţie, să spunem aceea din martie a.c.

Scenariu – 1.500 lei

Comentariu – 1.000 lei

Comentariu – 1.000 lei

Scenariu – 1.000 lei

Grafică – 4.500 lei

Scenariu – 7.500 lei

Comentariu – 1.400 lei

Grafică – 3.000 lei

Comentariu – 1.000 lei

Scenariu – 2.000 lei

În total 239.000 pe ediţie alte drepturi de autor.

De asemenea vă regăsesc în lista onorarii pe aceeaşi lună cu plată moderare 14775?!

Alte trei roluri plătite cu 4.500, solişti cu 900. Menţionez că actorii plătiţi cu 4.500 nu sunt nume cunoscute.

Cine se uită la emisiunile dvs. descoperă o figuraţie ca la stadion care nu-şi justifică raţiunea prezenţei în platou, plătită şi aceasta cu circa 3.000 lei (2.827) pe ediţie.

În ansamblu emisiunea costă peste  trei sute de milioane vechi pe lună.

Calitatea acestei emisiuni, îmi pare rău că trebuie să vă mărturisesc este adesea îndoielnică.

Alternează secvenţe culturale cu cele care ţin de registrul trivial.

Faptul că aţi luat premii APTR ar trebui să vă determine să lucraţi la acele standarde pe care le aveaţi în ’95-’96. Încă odată regret că sunt obligată  să vă învinuiesc de faptul că dvs dezinformaţi şi să vă pun în faţa situaţiei corecte furnizate de contracte, liste de plată, etc.

În acelaşi timp vă cer să reflectaţi la regimul privilegiat pe care-l aveţi în dezacord cu  colegii dvs. realizatori – şi ei excepţionali – blocaţi de ani şi ani pe 25-30 de milioane salariu, fără drepturi de autor sau conexe, fără plata orelor suplimentare lucrate a sâmbetelor şi a duminicilor.

Şi pentru ei e valabilă axioma dvs.

„Este o chestiune normală ca munca prestată să fie plătită.”

M-aşteptam să nu apreciaţi că membrii C.A. sau eu personal am ceva cu dvs. În situaţia gravă în care ne aflăm, este dreptul C.A. de  a plafona cuantumul drepturilor de autor plătite colaboratorilor, dar şi propriilor angajaţi, cu deosebi celor ce au funcţii de conducere, şi acestea foarte bine retribuite.

Lucia Hossu Longin
